Aasta lõpp on olnud  süsteemide ajuteaduses küllaltki põnev. Mitmed hiljutised artiklid on näidanud eelkõige aju rütmiliste protsesside keerukust ja avardanud meie mõtlemisviisi sellest, kuidas rütmiline töötlus ajus toimub ja mida see tähendab. Põhiline idee seisneb selles, et  dünaamiline koordinatsioon ajus toimub just erinevate rütmide abil. Kindlasti on mängus ka mitte-rütmilised mehhanismid, kuid viimastel aastatel on leitud lausa hämmastavaid toetusmaterjale rütmilise koordinatsiooni idee kasuks. Ühte kõige tähtsamat nendest teadustöödest näitas, et  kolme omavahel suhtleva neuronipopulatsiooni vahel saab suhtlust seadistada rütmide abil.